Kirjanduslik Orbiit

Kirjanduslik Orbiit oli eesti kirjandusrühmitus, mis loodi 1929. aastal. Sinna kuulusid Juhan Sütiste, Peeter Pedajas, August Jakobson, Erni Hiir, Albert Kivikas ja Oskar Urgart. Orbiitlased pidasid tähtsaks elulähedust ja käsitlesid enamasti lihtsate inimeste argipäeva. Nad vastandasid end Siuru individualistlikule kunstikäsitlusele, pidades märksa tähtsamaks kainet asjalikkust, vormi ei peetud oluliseks.

Anti välja ajalehte Kirjanduslik Orbiit, mida on nimetatud eesti esimeseks kirjanduslikuks ajaleheks. Selle esimene number ilmus 21. detsembril 1929 ja viimane, seitsmes number 19. aprillil 1930. Pärast ajalehe seismajäämist andsid orbiitlased välja veel koguteose "Põhjakaar" (Tartu 1931).

Viited

Kirjandus 
 Gustav Suits, "Kõrges kaares! Mõningaid mõtteid "Kirjandusliku Orbiidi" puhul" – Olion 1930, nr 1, lk 5–6
 Daniel Palgi, "Kirjandus ristteel" – Põhjakaar, Tartu 1931
 Daniel Palgi, ""Kirjanduslikust Orbiidist" ja elulähedusest 1930. aasta paiku" – Keel ja Kirjandus 1968, nr 8, lk 494–500
 Martin Neithal, "August Jakobson ja 30-ndate aastate elulähedusliikumine" – Looming 1974, nr 9, lk 1536–42; loetav ka Eesti Rahvusraamatukogu digitaalarhiivis
 Eesti kirjanduse ajalugu, IV köide, 2. raamat, Eesti Raamat, Tallinn 1984, lk 10–12 (autor Erna Siirak) ja bibliograafia lk 108
 August Annist, "Elu ja luule. Artikleid ja mälestusi", Eesti Raamat, Tallinn 1987, lk 264–267 ("Mälestusi "Kirjandusliku Orbiidi" päevilt")
 Daniel Palgi, "Murduvas maailmas. Mälestusi", LR 1994, nr 1–4, lk 91–95
 Sirje Olesk, "Professor ja teised ehk Gustav Suits ja August Annist" (nooreestlaste ja orbiitlaste poleemikast 1920-1930ndatel) – Looming 2004, nr 7, lk 1071–86; loetav ka Eesti Rahvusraamatukogu digitaalarhiivis

Eesti kirjandusrühmitused